[{"text_idx": "#000002", "text": "Cynhyrchu tystiolaeth ymchwil sylfaenol a gydnabyddir yn rhyngwladol"}, {"text_idx": "#000003", "text": "Sicrhau bod ein hymchwil ar gael i bawb, gan gynnwys defnyddwyr gwasanaethau, gweithwyr proffesiynol a llunwyr polisi\u0308au."}, {"text_idx": "#000004", "text": "Datblygu adnoddau i gynnal gwaith ymchwil yngly\u0302n a\u0302 gofal cymdeithasol drwy gynnig cyfleoedd i ymchwilwyr gan ddechrau ar lefel is-raddedig a pharhau yn hwyrach yn eu gyrfa."}, {"text_idx": "#000005", "text": "Ymgysylltu ag amrywiaeth o gydweithredwyr ym maes ymchwil, gan gynnwys plant a phobl ifanc, rhieni a gofalwyr, ymarferwyr, llunwyr polisi\u0308au a darparwyr gofal cymdeithasol o\u2019r sectorau cyhoeddus, preifat a\u2019r trydydd sector."}, {"text_idx": "#000006", "text": "Yr unig ganolfan o\u2019i math yng Nghymru \u2013 yn hyrwyddo tystiolaeth a gwella deilliannau"}, {"text_idx": "#000007", "text": "Rydym yn defnyddio ystod amrywiol o ddulliau ymchwil \u2013 Ethnograffeg, cyfweliadau a grwpiau ffocws, setiau data carfanau ac arferol, lled-arbrofion, treialon ac adolygiadau a reolir ar hap (cyflym, systematig a realaidd)"}, {"text_idx": "#000008", "text": "Mae gennym gysylltiadau cryf a\u0302 pholisi\u0308au ac arferion \u2013 Rhieni a phlant, gweithwyr cymdeithasol ac uwch-reolwyr, y llywodraeth (Cymru a\u2019r DU) a\u2019r trydydd sector"}, {"text_idx": "#000009", "text": "Rydym yn defnyddio cyllid grant gan ystod o ffynonellau \u2013 cynghorau ymchwil, y llywodraeth a\u2019r drydydd sector"}, {"text_idx": "#000010", "text": "Mae ein harbenigedd yn dod a\u0302 phartneriaeth eithriadol ynghyd. CASCADE yw\u2019r brif ganolfan ar gyfer ymchwil werthusol ym maes gofal cymdeithasol plant yn y DU. Mae\u2019n rhan o Ysgol y Gwyddorau Cymdeithasol (SOCSI), canolfan ragoriaeth flaenllaw yn y gwyddorau cymdeithasol ac ymchwil addysg sydd ag arbenigedd penodol mewn dulliau meintiol. Mae\u2019r Ganolfan Treialon Ymchwil (CTR) yn arweinydd cenedlaethol cydnabyddedig ar gyfer treialon a dulliau cysylltiedig. Roedd yr Ysgol Seicoleg yn 2il am ansawdd ymchwil yn y Fframwaith Rhagoriaeth Ymchwil diweddaraf ac mae SAIL yn cynnig cysylltiadau data o\u2019r radd flaenaf. Gyda\u2019n gilydd credwn y gallwn greu newid sylweddol yn ansawdd ymchwil gofal cymdeithasol plant sydd heb ei hail yn y DU a sut caiff ei defnyddio. Yn benodol, gallwn gynnig treialon a gwerthusiadau o ansawdd uchel; cysylltu data er mwyn deall canlyniadau tymor hir, a chynnwys defnyddwyr gwasanaeth (ein cyhoedd) ym mhob rhan o\u2019n hymchwil. Rydym am i\u2019r tair elfen hyn ryngweithio a\u0302\u2019i gilydd i gynhyrchu ymchwil heb ei hail."}, {"text_idx": "#000011", "text": "Rydym yn ymfalchi\u0308o mewn cefnogi a datblygu pobl drwy gydol eu gyrfaoedd, gan gynnwys arwain y genhedlaeth nesaf o arweinwyr ymchwil. Cynnwys y rhai sydd a\u0302 phrofiad o gael gwasanaethau ar draws ein gwaith mewn ffyrdd canlyniadol ac ennyn diddordeb y sector mewn ymdrechion parhaus ac ystyrlon i ddeall gwybodaeth ymchwil a\u2019i defnyddio."}, {"text_idx": "#000012", "text": "Nid trwy ein gwaith ymchwil yn unig yr ydym yn gwneud hyn. Rydym hefyd yn mynd ati mewn modd ymarferol i ddosbarthu, hyfforddi ac ymgysylltu a\u0302\u2019r cyhoedd trwy ein prosiectau ExChange a\u2019r ti\u0302m Cynnwyd y Cyhoedd."}, {"text_idx": "#000013", "text": "Mae ExChange yn cynnig hyfforddiant rhad ac am ddim ac o safon uchel i gefnogi datblygiad parhaus gweithwyr gofal cymdeithasol ledled Cymru."}, {"text_idx": "#000014", "text": "Mae\u2019r podlediad hwn yn dod ag ymchwilwyr blaenllaw, ymarferwyr a defnyddwyr gwasanaethau at ei gilydd i rannu arbenigedd, tystiolaeth ymchwil a phrofiadau o ofal."}, {"text_idx": "#000015", "text": "Rydym yn dysgu ac yn cynghori ar y cyd ynghylch ymchwil, gan gael effaith ar bolisi\u0308au yn ogystal ag arferion."}, {"text_idx": "#000016", "text": "Er mwyn i\u2019n hymchwil gael yr effaith fwyaf, rydym yn gweithio\u2019n agos gyda phlant, pobl ifanc, rhieni, gofalwyr a phobl eraill i wneud yn siw\u0302r ein bod yn mynd i\u2019r afael a\u0302\u2019r materion sy\u2019n wirioneddol bwysig iddynt."}, {"text_idx": "#000017", "text": "Yn seiliedig ar y pwyslais ar wneud gwahaniaeth er gwell i blant a theuluoedd, mae ein ti\u0302m Ymgysylltu a\u0302\u2019r Cyhoedd a\u2019u Cynnwys yn gweithio i gynnwys y cyhoedd ym mhob cam o\u2019r cylch ymchwil."}, {"text_idx": "#000019", "text": "Find out more about the aims for the centre and the current research interests of the University here:"}, {"text_idx": "#000021", "text": "If you are human, leave this field blank."}]